OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 1 Pv 262/14/5511	Žilina 29.02.2016 
EEČ: 2-43-61-2016

U Z N E S E N I E

Trestná vec:	obv. XXXXX 
Trestný čin:	Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Žilina 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX č.XXXXX XXXXX
väzba: nie
ktorý je trestne stíhaný pre trestný čin:
- Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
- Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

na tom skutkovom základe, že:
1/    ako osoba konajúca za podnikateľský subjekt  XXXXX so sídlom XXXXX, XXXXX, IČO: XXXXX,  neodviedol v lehote splatnosti zrazené poistné zo mzdy zamestnancov na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistenie do rezervného fondu  za obdobie XXXXX hoci spoločnosť mala v čase splatnosti zákonných poistných odvodov dostatok disponibilných peňažných prostriedkov na vykonanie úhrady, čím spôsobil za vyššie uvedené obdobie dlh na poistnom voči Sociálnej poisťovni, pobočka XXXXX, vo výške XXXXX €,  

2/    ako osoba konajúca za podnikateľský subjekt  XXXXX, so sídlom XXXXX, XXXXX, IČO: XXXXX,  za obdobie roku XXXXX riadne odovzdal Sociálnej poisťovni, pobočka XXXXX, XXXXX, XXXXX, mesačné výkazy poistného, avšak splatné poistné na nemocenské poistenie, starobné poistenie, invalidné poistenie a poistenie v nezamestnanosti  nezaplatil určenému príjemcovi vo výške XXXXX €, hoci spoločnosť mala v čase splatnosti zákonných poistných odvodov uvedené peňažné prostriedky na vykonanie úhrady, čím spôsobil škodu Sociálnej poisťovni, pobočka XXXXX,

3/  ako osoba konajúca za podnikateľský subjekt  XXXXX, so sídlom XXXXX, XXXXX, IČO: XXXXX,  neodviedol v lehote splatnosti zrazené poistné zo mzdy zamestnancov na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistenie do rezervného fondu  za obdobie XXXXX, vo výške XXXXX €, hoci spoločnosť mala v čase splatnosti zákonných poistných odvodov uvedené peňažné prostriedky na vykonanie úhrad, čím svojím úmyselným konaním spôsobil za vyššie uvedené obdobie dlh na poistnom voči Sociálnej poisťovni, pobočka XXXXX,

4/  ako osoba konajúca za podnikateľský subjekt XXXXX, so sídlom XXXXX, XXXXX, IČO: XXXXX, podal prehľad o zrazených a odvedených preddavkoch na daň za zdaňovacie obdobie XXXXX vo výške XXXXX €, z čoho mohol uhradiť sumu vo výške XXXXX €, a hoci spoločnosť mala v čase splatnosti zákonných daňových odvodov uvedené peňažné prostriedky na vykonanie úhrad, tieto neuhradil, 

5/  ako osoba konajúca za podnikateľský subjekt XXXXX so sídlom XXXXX, XXXXX, IČO: XXXXX, podal daňové priznanie k dani z príjmov právnickej osoby za zdaňovacie obdobie XXXXX s daňovou povinnosťou vo výške XXXXX € a  podal daňové priznanie k dani z pridanej hodnoty za zdaňovacie obdobie XXXXX s daňovou povinnosťou vo výške XXXXX €, z čoho mohol uhradiť sumu vo výške XXXXX €,  a hoci spoločnosť mala v čase splatnosti zákonných daňových odvodov uvedené peňažné prostriedky na vykonanie úhrad, tieto neuhradil, 

čím mal svojím úmyselným konaním v skutkoch č. 4 a č. 5 spôsobiť za vyššie uvedené obdobie dlh na daniach voči štátu zastúpeného Daňovým úradom XXXXX, XXXXX XXXXX, a to neodvedením dane vo výške XXXXX € a nezaplatením dane vo výške XXXXX €,    
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Na základe oznámenia o podozrení zo spáchania trestného činu zo Sociálnej poisťovne, pobočka XXXXX, XXXXX XXXXX, XXXXX, vyšetrovateľ OR PZ OKP XXXXX dňa 19.03.2014 pod ČVS:ORP-210/3-VYS-ZA-2014 začal podľa § 199 ods. 1 Trestného poriadku trestné stíhanie pre zločin neodvedenie dane a poistného podľa § 277 ods. 1, ods. 2 písm. b/ Trestného zákona, pričom dňa 26.05.2015 začal vyšetrovateľ pod ČVS:ORP-210/3-VYS-ZA-2014 podľa § 199 ods. 1 Trestného poriadku trestné stíhanie pre prečin nezaplatenie dane podľa § 278 ods. 1 Trestného zákona a súčasne vzniesol obvinenie podľa § 206 ods. 1 Trestného poriadku XXXXX za obidva trestné činy.

 Na základe oznámenia o podozrení zo spáchania trestného činu zo Sociálnej poisťovne, pobočka XXXXX, XXXXX XXXXX, XXXXX, vyšetrovateľ OR PZ OKP XXXXX dňa 20.06.2014 pod ČVS:ORP-595/3-VYS-ZA-2014 začal podľa § 199 ods. 1 Trestného poriadku trestné stíhanie pre zločin neodvedenie dane a poistného podľa § 277 ods. 1, ods. 2 písm. b/ Trestného zákona a dňa 26.05.2015 bolo podľa § 206 ods. 1 Trestného poriadku pod ČVS:ORP-595/3-VYS-ZA-2014 za uvedený zločin vznesené obvinenie XXXXX.

Na základe oznámenia o podozrení zo spáchania trestného činu z Daňového úradu XXXXX, XXXXX XXXXX, vyšetrovateľ OR PZ OKP XXXXX dňa 10.10.2014 pod ČVS:ORP-1024/3-VYS-ZA-2014 začal podľa § 199 ods. 1 Trestného poriadku trestné stíhanie pre zločin neodvedenie dane a poistného podľa § 277 ods. 1, ods. 2 písm. b/ Trestného zákona a zločin nezaplatenie dane podľa § 278 ods. 3 Trestného zákona a dňa 26.05.2015 bolo podľa § 206 ods. 1 Trestného poriadku pod ČVS:ORP-1024/3-VYS-ZA-2014 vznesené obvinenie XXXXX za zločin neodvedenie dane a poistného podľa § 277 ods. 1, ods. 2 písm. b/ Trestného zákona a prečin nezaplatenie dane podľa § 278 ods. 1 Trestného zákona.

          Podľa § 18 ods. 1 trestného poriadku sa o všetkých trestných činoch toho istého obvineného vykonáva spoločné konanie, preto boli všetky tri konania dňa 17.06.2015 spojené pod jedno konanie a to pod  ČVS:ORP-210/3-VYS-ZA-2014.

	Dňa 22.12.2014 bol podľa § 142 ods. 1 Trestného poriadku do konania pribratý znalec za účelom zistenia, či spoločnosť XXXXX za inkriminované obdobie disponovala finančnými prostriedkami potrebnými k zaplateniu sociálneho poistenia a daňových povinností, pričom  znalec v znaleckom posudku uviedol výšku finančných čiastok, ktoré mohla spol. XXXXX uhradiť, na základe ktorých bolo následne vznesené obvinenie XXXXX. 
     
 V danej veci bol dňa 17.06.2015 vypočutý obvinený XXXXX, ktorý však bez prítomnosti svojho obhajcu odmietol vypovedať.

	V mesiaci júl 2015 bol prostredníctvom obhajcu XXXXX podaný návrh na prerušenie trestného stíhania z dôvodu zdravotného stavu obvineného, tento však nebol zo strany vyšetrovateľa akceptovaný.
 
          Následne bol  vypočutý obvinený XXXXX až dňa 11.01.2016 a to z dôvodu jeho zdravotného stavu, nakoľko mal mozgovú príhodu a nebol schopný výsluchu, pričom v tomto výsluchu už za prítomnosti svojho obhajcu uviedol, že dlžnú čiastku celú splatí do konca mesiaca apríl 2016 a ďalej k veci odmietol vypovedať. 

	Nakoľko v priebehu vyšetrovania vyšli najavo skutočnosti, ktoré odôvodňujú zastavenie trestného stíhania voči obvinenému pre vyššie uvedený skutok, a to postupom podľa § 215 ods. 1 písm. d) Tr. por., z dôvodu uvedeného v § 9 ods. 1 písm. d) Tr. por., predložil dňa 29.02.2016 vyšetrovateľ vyšetrovací spis spolu s návrhom na zastavenie trestného stíhania obvineného XXXXX, s ktorým, ako aj s jeho odôvodnením, som sa po jeho preskúmaní a po preskúmaní vyšetrovacieho spisu stotožnil.

Zo zabezpečeného úmrtného listu vyplýva, že obvinený XXXXX zomrel dňa XXXXX.

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.

Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

          Na základe vyššie zmienených okolností bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Pekara 
prokurátor